  Алёна Григорьева «Улонлэн крезьгурез» выставка усьтӥськиз «Лудорвай» музей-заповедникын. Со сӥземын удмуртъёслэн улон-вылонзылы: вордӥськонлы, сюанлы, но кулонлы. Куд-ог экспонатъёсты ӧнерчиос 30 ар талэсь азьло удмурт гуртъёсысь бичазы. Мукетъёсыз музей понна али дыре юри лэсьтэмын. Кылсярысь, горд сюен вырись Анатолий Степанов музейлы 3 крезьгур инструмент кузьмаз: тангыра, бубин, но пыж крезь. «Та выставкамес радъяны быгатӥм Россиысь культурая министерство юрртэмен. Туэ музеймы „Культура России“ федерал программая 1 миллион манет грант утӥз», — вераз корреспондентлы «Лудорвай» музейлэн кивалтӥсезлэн вошӥсез Ирина Вершинина. Та коньдонэн музейчиос басьтӥзы нимысьтыз югдытон арбериос, но проектор. Со сяна, пичи кинозал радъязы. Табере отын учкыны луоз удмуртлыклы сӤзем портэм фильмъёс. Мылкыд карисьёслы возьматӥзы удмуртъёслэсь сюан йылолзэс. Сое адзытӥзы Подшивал гуртысь «Марӟан» ансамбльысь усточиос. Куноос полын вал Ханты-Мансийск улосвылысь «ТорумМаа» музейын, но Эстониысь Сету калыклэн культура юртын ужасьёс. Та выставка ужалоз 14-тӥ толсурозь. Музейлы 30 ар тырмон улсын таиз экспозиция — берпуметӥез. Тодэ вайытом, туэ гужем «Лудорвай» юбилейзэ пусйиз. Тегъёс: Лулчеберет Туризм Лудорвай йӧскалыклулчеберет Удмуртиысьтуризм  